આમ મા-બાપ એટલે જ મૂંગા આશીર્વાદ, મા-બાપ એટલે જ વહાલતણો વરસાદ, મા-બાપ એટલે વહાલ ભરેલો વીરડો અને મા-બાપ એટલે જ મંદિર કેરો દીવડો. સ્વાર્થનાં તો સૌ સગાં, પણ નિઃસ્વાર્થનાં સગાં એ જ સાચાં સગાં, અને એ સગો છે. આપણાં નિઃસ્વાર્થ મા-બાપ, સંતાનના અંતઃકરણમાં અને અધર પર રમતા પ્રભુનું બીજું નામ મા-બાપ, સંતાન માટે તો જેટલો માતાનો ખોળો અનિવાર્ય છે, એટલો જ પિતાનો ખભો. મહાવીરની અહિંસા, બુદ્ધની કરુણા અને ઈશુનો પ્રેમ એટલે જ માતા-પિતા.